laion/Wikipedia-Exotic huggingface dataset:
אייל משומר

אייל משומר (נולד ב-10 באוגוסט 1983) הוא כדורגלן עבר ישראלי ששיחק בעמדת המגן הימני, ולזכותו עשר הופעות במדי נבחרת ישראל. משומר גדל בהפועל כפר סבא ואת עיקר הקריירה שלו עשה במכבי חיפה, עמה זכה בשתי אליפויות. משומר גדל בקבוצת הנוער של הפועל כפר סבא, ובשנת 2000 עלה לקבוצה הבוגרת של המועדון. ביולי 2006, לאחר מעברו של קלמי סבן ממכבי חיפה לקבוצה הרומנית סטיאווה בוקרשט, החליטה מכבי חיפה להחתים את משומר לחמש שנים במסגרת עסקה בה עבר גיז'רמו ישראלביץ' להפועל כפר סבא. לאחר מכן הוא הפך לשחקן של קבע בהרכב של מכבי חיפה, וזכה עמה בשתי אליפויות, וכן בגביע המדינה ובגביע הטוטו. בעונת 2009/2010 העפיל עם הקבוצה לשלב הבתים של ליגת האלופות. ב-27 ביולי 2011 שימש כקפטן הקבוצה במשחק מול מריבור הסלובנית במסגרת מוקדמות ליגת האלופות ושב לענוד את סרט הקפטן בהזדמנויות נוספות כקפטן מחליף. הוא העפיל עם הקבוצה לגמר גביע המדינה ואף פתח בהרכב בהפסד 1–2 להפועל תל אביב. שער הניצחון של הפועל בתוספת הזמן נכבש בזמן שמשומר שכב פצוע ברחבה, ונוכחותו שם שברה את קו הנבדל. משומר זכה עם מכבי חיפה בגביע המדינה בכדורגל 2015/2016, לאחר שפתח ושיחק לאורך תשעים דקות בניצחון 0–1 על מכבי תל אביב במשחק הגמר. בסך הכול שיחק יותר מ-11 שנים במכבי חיפה, במדיה ערך 233 הופעות בליגת העל. ב-2 בפברואר 2017 חתם עד תום העונה בהפועל תל אביב, לאחר שהקבוצה נכנסה להליך של פירוק וירדה למקום האחרון בטבלה. ב-12 בפברואר ערך את הופעת הבכורה שלו במועדון, כשנכנס כמחליף ובישל את שני השערים בניצחון 0–2 על מ.ס. אשדוד. בסך הכול ערך משומר 11 הופעות במדי הפועל תל אביב, ובתום עונת 2016/2017 ירד עמה לליגה הלאומית ושוחרר מהמועדון. ב-16 בנובמבר 2017 חתם עד לתום העונה בהפועל אשקלון. ב-2 בדצמבר ערך את הופעת הבכורה שלו במועדון, ובישל למושיקו לוגסי את שער השוויון במשחק מול מכבי נתניה שהסתיים בתיקו 1–1. בסך הכול ערך 15 הופעות בעונת 2017/2018, ובסופה ירדה הקבוצה לליגה הלאומית והוא שוחרר מהמועדון. ב-5 בפברואר 2019 הודיע משומר על פרישה ממשחק פעיל. לזכותו של משומר הופעה אחת במדי הנבחרת הצעירה של ישראל. ב-13 באוקטובר 2007 ערך את הופעת הבכורה שלו בנבחרת הבוגרת, במשחק מול נבחרת קרואטיה במסגרת מוקדמות יורו 2008. משומר שותף גם בשני משחקים במסגרת מוקדמות מונדיאל 2014 ובשלושה משחקים במסגרת מוקדמות יורו 2016, ובסך הכול לזכותו עשר הופעות במדי נבחרת ישראל. מכבי חיפה אליפות: 2008/2009, 2010/2011 גביע המדינה: 2015/2016 גביע הטוטו: 2007/2008 מדיה וקבצים בנושא אייל משומר בוויקישיתוף אייל משומר, באתר ההתאחדות לכדורגל בישראל אייל משומר, באתר Transfermarkt אייל משומר, באתר Soccerway אייל משומר, באתר National Football Teams עמוד השחקן, באתר הרשמי של מכבי חיפה אשר גולדברג‏, "במקום לתת ברקס יישרו עם קרלסן קו. זה כאב לי מאוד", באתר וואלה, 2 באוגוסט 2024 תומר לוי, ‏מגן על כבודו: אייל משומר נלחם על מקומו, באתר ערוץ הספורט, 20 באוקטובר 2014 הפועל תל אביב: אייל משומר חתם עד סיום העונה, באתר וואלה, 2 בפברואר 2017 תומר לוי, ‏תולה את הנעליים: אייל משומר הודיע על פרישה, באתר ערוץ הספורט, 5 בפברואר 2019 שמעון אלבז, אייל משומר: "הטבעתי חותם בכדורגל הישראלי", באתר ynet, 10 בפברואר 2019
ז'יז'ה

ז'וזף ז'ילֶן (בצרפתית: Joseph Gillain) הידוע בשם העט ז'יזֵ'ה (בצרפתית: Jijé‏; 13 בינואר 1914 – 19 ביוני 1980), היה קומיקסאי, צייר וסופר בלגי, הידוע בעיקר בזכות סדרת הקומיקס שלו JerrySpring. ז'וזף ז'ילן, לימים ז'יז'ה, נולד בשנת 1914 בבלגיה ולמד אמנות במנזר קתולי. בשנת 1936 יצר ז'יז'ה את דמות הקומיקס הראשונה שלו, Jojo ז'וז'ו, ופרסם את הרפתקאותיה בעיתון הקתולי Le Croisé לה קרואזה. דמותו של ז'וז'ו הושפעה מאוד מ"הרפתקאותיו של טינטין" מאת ארז'ה, שהיה הקומיקס המצליח ביותר בבלגיה באותה תקופה, אך עם השנים פיתח ז'ילן את סגנונו והשחיז את מיומנותו, וכך יצר סגנון הייחודי לו. עד מהרה הוא פרסם סדרה שנייה, מלוטשת יותר, שנקראה "Blondin et Cirage", עבור מגזין הנוער הקתולי Petits Belges. בנוסף, הוא אייר כמה ספרים ולוניים עבור קהל הקוראים הקתוליים הבלגי-צרפתים. בשנת 1939 החל לעבוד במגזין "ספירו", שהוקם מספר שנים קודם לכן, שם פרסם את רוב יצירותיו לאורך כל חייו. מכיוון שבזמן מלחמת העולם השנייה והכיבוש הגרמני בבלגיה המגזין לא היה יכול לפרסם קומיקס מחוץ לבלגיה, וכאמן המקומי המוביל באותה תקופה ז'יז'ה זכה לאייר כמעט את כל העיתונים. אמונתו הקתולית עוררה בו השראה לכתיבת ביוגרפיות, מה שהוביל אותו לחבר ספרים אודות חייהם של ג'ובאני בוסקו וכריסטופר קולומבוס. במהלך חייו נודע כאמן המעביר את מורשתו בחינם לאמנים צעירים ממנו, וכך היה למנטור של אמני קומיקס רבים באירופה, בהם ז'אן ז'ירו ואנדרה פרנקן. ז'יז'ה נפטר בוורסאי, צרפת, ב-19 ביוני 1980 אחרי מחלה ממושכת. בשנת 2004 הוקם מוזיאון הקומיקס בבריסל (Maison de la Bande Dessinée), שהוקדש ליצירותיו של ז'יז'ה, ובהמשך גם ליצירותיהם של האמנים שאותם לימד או שימש השראה. מדיה וקבצים בנושא ז'יז'ה בוויקישיתוף ז'יז'ה, במסד הנתונים הקולנועיים IMDb (באנגלית) de Grand Ry, Michel; Nizette, André; Lechat, Jean-Louis (1986). "Jijé". Le livre d'or de la bande dessinée. Brussels: Centre de la bande dessinée Belge. pp. 6–7. De Weyer, Geert (2005). "Jijé". In België gestript, pp. 132–134. Tielt: Lannoo. La Maison de la Bande Dessinée, web.archive.org, ‏2006-07-16 ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.
מיון השמות והתארים של קטלוניה

מיון השמות והתארים של קטלוניה (CANTIC) הוא קטלוג מיון זהויות בקטלוג האיחוד של אוניברסיטאות קטלוניה (CCUC), שמובילה הספרייה הלאומית של קטלוניה (אנ'). מטרותיה הן תקנון נקודות הגישה בקטלוגים ביבליוגרפיים, שיפור התקשורת בין קטלוגים ובעיקר, להקל על מחקר המידע ואחזורו. CANTIC נותנת טיפול מיוחד לשמות ולתואר הרשויות הקשורות לתרבות הקטלאנית. רשויות אלה מקבלות עבודת סמכות מלאה ומספקות, בסופו של דבר, גישה לאנציקלופדיה קטלנה. אתר האינטרנט הרשמי של מיון השמות והתארים של קטלוניה (בקטלאנית) Biblioteca de Catalunya. Serveis professionals. Servei de Normalització Bibliogràfica (בקטלאנית)
מקום בצמרת (סרט, 2012)

מקום בצמרת (באנגלית: Room at the Top) הוא סרט טלוויזיה של ה-BBC משנת 2012, עיבוד לרומן באותו שם מאת ג'ון בראיין, שיצא לאור ב-1957. את התסריט כתבה אמנדה קו, וביימה אייסלינג וולש. בתפקידים הראשיים מככבים מתיו מקנולטי, מקסין פיק וג'נה קולמן. הסרט שודר בשני חלקים ב-26 וב-27 בספטמבר 2012 בערוץ BBC Four. בתחילה היה השידור מתוכנן ל-7 באפריל 2011. העיכוב נגרם בשל טענות על זכויות שידור של Great Meadow Productions. ב-2013 זכה הסרט בפרס באפט"א למיני-סדרה הטובה ביותר. מתיו מקנולטי – ג'ו למפטון מקסין פיק – אליס איסגיל ג'נה קולמן – סוזן בראון טום ברוק – צ'ארלס ג'וליה פורד – גברת תומפסון פיטר וייט – מר הוילייק קווין דויל – מר תומפסון לורן קרייס – ג'ואן קייט או'פלין – בריל זואי טלפורד – אווה סטור פול טומבלין – ריי תיאו ג'יימס – ג'ק ויילס פול הילטון – בוב סטור קווין מקנלי – מר בראון דניאל פלין – ג'ורג' איסגיל "מקום בצמרת", במסד הנתונים הקולנועיים IMDb (באנגלית) "מקום בצמרת", במסד הנתונים הקולנועיים KinoPoisk (ברוסית) "מקום בצמרת", באתר ה-BBC BBC Four: Room at the Top Retrieved 2012-09-27 The Guardian 11 April 2011: The phone call all TV producers fear Retrieved 2012-09-27 Doctor Who News, 29 May 2012: Jenna-Louise Drama Wrangle Settled Television Awards, 2013: "Television Awards: Best Miniseries"
ספרס

האם התכוונתם ל... טוטנהאם הוטספר – קבוצת כדורגל אנגלית סן אנטוניו ספרס – קבוצת כדורסל מליגת ה-NBA
יואל מרגלית

יואל מרגלית (9 בפברואר 1933 – 1 באפריל 2011) היה חוקר טבע ישראלי, שהתמחה בחקר יתושים והדברתם הביולוגית. מרגלית היה חוקר במכון הביולוגי בנס-ציונה ובמחלקה למדעי החיים באוניברסיטת בן-גוריון בנגב. ב-1976 גילה את חיידק Bacillus thuringiensis israelensis (אנ'), גילוי שהיווה פריצת דרך בהדברה הביולוגית של יתושים. יואל מרגלית נולד ב-1933 בצ'אנטאוויר שבממלכת יוגוסלביה. בשואה שרד את המחנות בברגן-בלזן ובטרזיינשטט. עלה עם אמו לארץ ב-1948 באניה "קפלוס". באותה אניה הגיע גם טומי לפיד. כנער עבד בגן החיות התנ"כי ומעבדות המכון הביולוגי הפדגוגי בירושלים. בצבא, שרת במכון לחקר הרפואה הצבאית בחיל הרפואה תחת מרקוס קלינברג שעתיד להתגלות כמרגל. הוא עסק בעיקר בחקר יתושים המעבירים מחלות. הוא נשלח מטעם הצבא ללמוד על יתושים אצל הפרזיטולוג פרופ' אוסקר תיאודור. לאחר שחרורו התחיל ללמוד באוניברסיטה העברית. את עבודת הדוקטורט בפרזיטולוגיה עשה בהנחית פרופ' רחל גלון. לאחר סיום לימודי הדוקטורט ב-1971 יצא לתפקידי חוקר ומרצה אורח באוניברסיטאות בסנט-לואיס ובדרום אילינוי. ב-1976 הצטרף כחוקר בכיר למכון הביולוגי. ב-1978 הצטרף כמרצה בפקולטה למדעי החיים באוניברסיטת בן-גוריון, וב-1988 מונה לפרופסור חבר מומחה באנטומולוגיה. בשנים 1979–1981 כיהן פרופ' מרגלית כנשיא 'החברה הזואולוגית הישראלית'. הוא היה חבר בוועדת מומחים של ארגון הבריאות העולמי בנושא ההדברה הביולוגית וזכה בפרסים ואותות הערכה וכבוד בתחום מומחיותו במדינות רבות. פרסם כ-60 מאמרים ופרסומים רבים נוספים. ב-1990 זכה מרגלית בפרס ברגמן. ב-2003 זכה בפרס טיילר היוקרתי על תרומתו לסביבה. היה נשוי לפרופ' מרים מרגלית ואב לשני ילדים. ב-1976, תוך כדי סיוריו בנגב גילה את חיידק הבצילוס שקוטל זחלי יתושים. על שום גילויו בארץ נקרא החיידק "בצילוס טורינגזיס ישראלנסיס" – Bacillus thuringiensis israelensis ‏(Bti). יחודו של החיידק בכך שהוא פוגע רק בזחלי היתושים ובשל כך אינו משפיע על אוכלוסייה של יצורים אחרים. בעקבות הגילוי התרכז מרגלית בפיתוח הדברה ביולוגית ליתושים. מדיה וקבצים בנושא יואל מרגלית בוויקישיתוף דברים לזכרו לזכרו של פרופסור יואל מרגלית, באתר אוניברסיטת בן-גוריון בנגב, 14 באפריל 2011 ד"ר גיל סתיו, BTI, הבצילוס הישראלי, חומר הדברה ביולוגי יעיל וידידותי לסביבה ולמשתמש, באתר "קוטיקולה" – מגזין ההדברה הישראלי, 8 בספטמבר 2016 אורי דרומי, מחלוצי ההדברה הביולוגית, באתר הארץ, 15 באפריל 2011 סיכום ביוגרפי והסבר על זכיותו, באתר פרס טיילר (באנגלית). דף מרצה, באתר אוניברסיטת הנגב (באנגלית) דוד הכהן, פרס אמריקני באיכות הסביבה לפרופ' ישראלי, באתר ynet, 24 בפברואר 2003
40 (פירושונים)

האם התכוונתם ל... 40 – השנה ה-40 במאה ה-1 40 (מספר) – מספר טבעי 40 (מפיק מוזיקלי) – מפיק מוזיקלי קנדי כביש 40 – הכביש השני באורכו בישראל (אחרי כביש 90), ואורכו 302 קילומטרים.
רשת הספריות של מערב שווייץ

רשת הספריות של מערב שווייץ (בצרפתית: Réseau des bibliothèques de Suisse occidentale; בראשי תיבות: RERO) הוקמה על ידי כמה ספריות מרכזיות בשנת 1985, באזור דובר הצרפתית ברומאנדי שבמערב שווייץ. RERO הוא הלחם בסיסים של "Réseau Romand" ("רשת רומנד"). RERO כולל את הספריות האקדמיות, הציבוריות והמתמחות של הקנטונים של שווייץ. היא מנהלת קטלוג איגודים של 180 איש, ספריות המשרתות 50,000, סטודנטים משלוש אוניברסיטאות אקדמיות: ז'נבה, פריבור ונשאטל, האוניברסיטה למדעים שימושיים ואמנויות ואוניברסיטאות החינוך למורים. נכון ל-2019, הכיל הקטלוג 6.8 תיאורים ביבליוגרפיים של מעל ל-10 מיליון מסמכים. הקטלוג הכיל תקצירים גם של מעל ל-200 אלף כתבי עת. אתר האינטרנט הרשמי של רשת הספריות של מערב שווייץ (בצרפתית)
ליאו סוטר

ליאו סוטר (באנגלית: Leo Suter; נולד ב-26 בספטמבר 1993) הוא שחקן קולנוע וטלוויזיה אנגלי. סוטר נולד בלונדון והתחנך בקולט קורט (אנ'), בבית הספר סנט פול ובניו קולג' באוקספורד, שם למד בפקולטה למדעי הרוח. סוטר החל לשחק בזמן שלמד בבית הספר בגיל אחת עשרה. הוא חתם על חוזה המשחק המקצועי הראשון שלו לאחר ששיחק בהצגת הגמר בבית הספר שלו. בין תפקידי התיאטרון שלו היו בהצגה "The Winterting" בתיאטרון אוקספורד פלייהאוס, ב"האלכימאי" בתיאטרון ארקולה, ו"רומיאו ויוליה" בתיאטרון סאות'וורק פלייהאוס. בשנת 2014 שיחק בסרט הקולנוע מליפיסנט ובסרט "נפילה" שיצא לאקרנים בשנת 2016. בשנת 2017 שיחק בסדרת הטלוויזיה ויקטוריה בתפקיד אדוארד דרמונד, מזכירו האישי של ראש ממשלת בריטניה רוברט פיל. בסדרה דרמונד מנהל מערכת יחסים עם לורד אלפרד פאג'ט (ג'ורדן וולר). שנה לאחר מכן שיחק בסדרת הטלוויזיה "קליקה". בשנת 2019 שיחק בסרט הקולנוע "I'll Find You". באותה שנה שיחק גם בשתי סדרות הטלוויזיה המוערכות אחוזת ביצ'האם וסאנדיטון. בשנת 2020 שיחק בפרק בסדרת הטלוויזיה המשחרר: מבצע אוולאנש. בשנת 2022 החל לשחק בתפקיד ראשי בסדרת הטלוויזיה ויקינגים: ולהאלה. בסדרה הוא מגלם את הארלד סיגורדסון. ליאו סוטר, ברשת החברתית אינסטגרם ליאו סוטר, במסד הנתונים הקולנועיים IMDb (באנגלית) ליאו סוטר, באתר Rotten Tomatoes (באנגלית) ליאו סוטר, במסד הנתונים הקולנועיים KinoPoisk (ברוסית) Exton, Sophie (2017-10-09). "Exclusive: An Interview With Leo Suter". The Candid Magazine. נבדק ב-2017-11-13. "Drama celebrate continued success this academic year". St Paul’s School (באנגלית). אורכב מ-המקור ב-2019-07-05. נבדק ב-2019-11-03. "The Actor Who Plays Jack In 'Clique,' Leo Suter, Has Been In Some Pretty Big Productions". Bustle (באנגלית). נבדק ב-2019-11-03. "Leo Suter". נבדק ב-2017-11-13. Is Leo Suter Married or Dating? Who is Leo Suter's Girlfriend?, The Cinemaholic, ‏5 בינואר 2022 s during a buttoned-up turn as Edward Drummond in ITV’s Victoria in 2017. Fast-forward two years, and the actor was slipping on his breeches once again to originate the role of an ex-East India Company soldier in an ITV period piece; Beecham House Kimberley Bond, Clique star Leo Suter: the BBC needs to make more British teen drama series, Radio Times, ‏6 באוקטובר 2018 James Verniere, ‘I’ll Find You’ pitch-perfect tale of musicians surviving under Nazi rule, Boston Herald, ‏5 בינואר 2022 'Sanditon': After Theo James' Exit, 2 More Cast Members Confirmed Not to Return for Season 2, Showbiz Cheat Sheet, ‏בספטמבר 2021 Denise Petski, Deadline, Deadline, ‏2 בundefined 2021 Casey, Ian. "Leo Suter". Nuit Magazine. נבדק ב-2017-11-13.
מותו של אלן כורדי

אלן כורדי (בכורדית: Alan Kurdî, נולד בשם אלן שנו; 2012 – 2 בספטמבר 2015) היה ילד סורי בן שלוש עם רקע אתני כורדי, שתמונתו עלתה לכותרות העולמיות לאחר שטבע ב-2 בספטמבר 2015 בים התיכון יחד עם אמו ואחיו ואביו (שהשיט את הסירה). אלן ומשפחתו היו טורקים שניסו להגיע לאירופה על רקע משבר הפליטים האירופי. צילומי גופתו צולמו על ידי העיתונאי הטורקי נילופר דמיר והפכו במהירות לוויראליות, מה שגרם לתגובות בינלאומיות. מכיוון שלפי הדיווחים משפחת כורדי ניסתה להגיע לקנדה, מותו ומשבר הפליטים הרחב יותר הפכו לנושא בבחירות הפדרליות בקנדה בשנת 2015. בשנת 2016, קיים העיתונאי הישראלי איתי אנגל ראיון עם אביו, עבדולה כורדי במסגרת פרק של התוכנית "עובדה". בשנת 2018 אמיתית'אל מחמוד פרסמה שירה "Boy in the sand" המוקדשת לכורדי. התמונה נבחרה לאחת מ-100 התמונות המשפיעות ביותר לשנת 2015, על פי מגזין "טיים". מלחמת האזרחים בסוריה מדיה וקבצים בנושא מותו של אלן כורדי בוויקישיתוף TIME Picks the Top 100 Photos of 2015, באתר טיים, תמונה מספר 90, ‏7 בדצמבר 2015 (באנגלית) ערך זה הוא קצרמר בנושא סוריה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מותו של אלן כורדי".
אור זהבי

אור זהבי (ב-23 באפריל 1996) הוא כדורגלן ישראלי המשחק בעמדת הבלם באיוניקוס ניקאס. זהבי החל את הקריירה שלו בקבוצת הילדים של הפועל ירושלים. בגיל 12 הצטרף לקבוצת הנוער של בית"ר ירושלים, וכאשר סיים את גיל הנוער הצטרף להפועל ירושלים ששיחקה אז בליגה הלאומית. ב-18 בנובמבר 2016 ערך את הופעת הבכורה שלו בקבוצה הבוגרת, בהפסד 0–3 להפועל עכו. הייתה זו הופעתו היחידה של זהבי בקבוצה הבוגרת באותה עונה. בעונה שלאחר מכן רשם 22 הופעות במדי הפועל ירושלים וכבש שלושה שערים. בקיץ 2018 שב לבית"ר ירושלים. ב-12 ביולי ערך את הופעת הבכורה שלו בקבוצה הבוגרת של בית"ר ובזירה האירופית, בתיקו 0-0 נגד צ'יחורה סצ'חרה. ב-14 במרץ 2019 האריך את חוזהו בארבע עונות בקבוצה. באוגוסט 2021 שוחרר מבית"ר. ב-22 בספטמבר 2021 חתם לשנה בקבוצת בני יהודה. ב-4 ביולי 2022 חזר לבית"ר ירושלים. לאחר עונה אחת בה שותף ב-11 משחקים וזכה עם מועדון נעוריו בגביע המדינה, שוחרר מהמועדון.ב-20 בספטמבר 2023 חתם באיוניקוס ניקאס מהליגה השנייה ביוון. בית"ר ירושלים גביע הטוטו: 2019/2020 גביע המדינה: 2022/2023 אור זהבי, באתר ההתאחדות לכדורגל בישראל אור זהבי, באתר Transfermarkt אור זהבי, באתר Soccerway אור זהבי, באתר WorldFootball.net אור זהבי, באתר FootballDatabase.eu תומר לוי, ‏נשאר בבירה: אור זהבי חתם ל-4 שנים בבית"ר, באתר ערוץ הספורט, 14 במרץ 2019 רשימת העברות של בית"ר לעונת 2021/22 באתר ההתאחדות, ניתן לראות שזהבי משוחרר מהקבוצה בתאריך 24 באוגוסט 2021 אור זהבי חתם בבני יהודה עד תום העונה, באתר וואלה, 22 בספטמבר 2021 שי ארצי, אור זהבי חתם בבית"ר ירושלים: "כיף וטוב לי לחזור הביתה", באתר ישראל היום, 4 ביולי 2022 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
סגינו

סגינו (באנגלית: Saginaw) היא עיר שמשמשת כמושב המחוז של מחוז סגינו (אנ') במישיגן, ארצות הברית. העיר ממוקמת כ-768 ק"מ מבירת ארצות הברית, וושינגטון די. סי., וכ-142 ק"מ מבירת מישיגן, דטרויט. הטמפרטורה הממוצעת היא 8 מעלות צלזיוס. החודש הכי חם הוא יולי (22 מעלות צלזיוס). החודש הכי קר הוא ינואר (-10 מעלות צלזיוס). כמות המשקעים הממוצעת היא 1,065 מילימטרים בשנה. חודש מאי הוא החודש שיש בו הכי הרבה גשם (134 מ"מ גשם), וחודש מרץ הוא החודש שיש בו הכי פחות גשם (46 מ"מ גשם). יפן טוקושימה, יפן קנדה קיימברידג' (אנ'), אונטריו, קנדה מקסיקו ספופן, מקסיקו ניגריה אבקה (אנ'), ניגריה גאנה אמאנוקרום (אנ'), גאנה מדיה וקבצים בנושא סגינו בוויקישיתוף אתר האינטרנט הרשמי של סגינו (באנגלית) סגינו, ברשת החברתית אקס (טוויטר) סגינו, סרטונים בערוץ היוטיוב סגינו, באתר אנציקלופדיה בריטניקה (באנגלית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מארקט (מישיגן)

מארקט (באנגלית: Marquette) היא עיר בארצות הברית, שמשמשת כמושב המחוז של מחוז מארקט (אנ') בחצי האי העליון של מדינת מישיגן. במארקט יש יותר מ-20,000 תושבים, והיא העיר הגדולה ביותר בחצי האי. העיר היא ביתה של אוניברסיטת צפון מישיגן. פיתוח ההתיישבות באזור החל לאחר שהתגלו באזור מרבצי ברזל. ב-1845 נוצר הכפר, שנקרא במקור ניו ווסטר ושמו שונה לאחר מכן ל"מארקט" על שם ז'אק מארקט, המיסיונר הישועי שחקר את האזור. תעשיית הברזל פרחה בעיר ובמכרות מסביבה. היא חוברה באמצעות מערכת מסילות רכבת למכרות ומשמשת עדיין כמרכז לשילוח ימי של ברזל מעובד מחצי האי העליון של מישיגן. בסוף המאה ה-19 התחבורה הימית הנוחה לעיר הביאה גם להתפתחותה כמרכז תיירות. ב-1899 הוקם לצד העיר קמפוס ששימש כבית ספר למורים לאורך החצי הראשון של המאה ה-20. ב-1963 הוכרז המוסד כאוניבריטסה בשם אוניברסיטת צפון מישיגן, והוא החל לספק לימודים מקיפים בתחומים שונים. פתיחת גשר מקינק (אנ') – גשר באורך של כ-8 ק"מ אשר מחבר חצי האי העליון לחצי האי התחתון – בשנת 1957, שיפרה את נגישות העיר לתושבי מישיגן והגדילה את מספר הסטודנטים שלומדים באוניברסיטה. במהלך המלחמה הקרה שכן ליד העיר בסיס גדול של חיל האוויר של ארצות הברית. הבסיס נסגר ב-1995 והוא משמש כיום כנמל תעופה אזרחי. העיר ממוקמת לחוף ימת סופיריור בחצי האי העליון של מישיגן, כ-1,200 ק"מ מבירת ארצות הברית, וושינגטון די. סי., וכ-583 ק"מ מדטרויט. השטח המוניציפלי של העיר מתפרס על כ-50 קמ"ר, מתוכם כ-30 קמ"ר יבשה. הוא כולל מספר איים בימת סופיריור. "שמורת הטבע הימית מרקט" צמודה לעיר בתוך הימה. "הר מרקט" – גבעה בגובה של כ-380 מטר מעל פני הים – נמצא כ-20 ק"מ מזרחית לעיר ומשמש כאתר סקי ונופש. הטמפרטורה הממוצעת היא 4 מעלות צלזיוס. החודש הכי חם הוא יולי (18 מעלות צלזיוס). החודש הכי קר הוא ינואר (-12 מעלות צלזיוס). כמות המשקעים הממוצעת היא 1,162 מילימטרים בשנה. חודש אוקטובר הוא החודש שיש בו הכי הרבה גשם (120 מ"מ גשם), וחודש פברואר הוא החודש שיש בו הכי פחות גשם (72 מ"מ גשם). יפן היגשיאומי (אנ'), מחוז שיגה, יפן פינלנד קאיאני, פינלנד (מ־1997) מדיה וקבצים בנושא מארקט בוויקישיתוף אתר האינטרנט הרשמי של מארקט (באנגלית) אתר האינטרנט הרשמי של מארקט (באנגלית) מארקט, באתר אנציקלופדיה בריטניקה (באנגלית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קרחון לוגן (מונטנה)

קרחון לוגן (באנגלית: Logan Glacier) הוא קרחון הממוקם בשטח הפארק הלאומי גליישר, במחוז גליישר, במדינת מונטנה, שבארצות הברית. קרחון לוגן ממוקם בתוך קרקס קרחוני, המצוי בצפון מזרח הר לוגן; הקרחון ממוקם צפונית-מערבית מקרחון רד איגל. הקרחון ממוקם בסמוך ממזרח לקו פרשת המים של אמריקה. גובהו של הקרחון 2,185 מטרים מעל פני הים. נכון לשנת 2005 היה שטחו של הקרחון 0.3 קילומטרים רבועים. הקרחון נקרא על שמו של לוגן, שהיה המנהל הראשון של הפארק הלאומי. עקב התחממות כדור הארץ קרחון לוגן מצוי בנסיגה. בשנת 1966 היה גודלו של הקרחון 0.51 קילומטרים רבועים. ב-40 השנים שלאחר מכן צומצם שטח הקרחון ב-40%. • Stephen Saunders, Tom Easley, GLACIER NATIONAL PARK IN PERIL THE THREATS OF CLIMATE DISRUPTION, The Rocky Mountain Climate Organization קרחון לוגן באתר הסקר הגאולוגי של ארצות הברית מפה טופוגרפית של אזור קרחון לוגן תצלום המציגים את נסיגת קרחון לוגן באתר הסקר הגאולוגי של ארצות הברית תצלום קרחון לוגן באתר הסקר הגאולוגי של ארצות הברית נסיגת קרחונים בשטח הפארק הלאומי גליישר מסלולי הליכה באזור קרחון לוגן קרחון לוגן באתר summitsearch מזג אוויר נוכחי מעודכן בקרחון לוגן תחזית מזג אוויר עדכנית ארוכת טווח עבור קרחון לוגן סטטיסטיקות מזג אוויר ונתוני מזג אוויר היסטוריים עבור קרחון לוגן גאזט השמות הגאוגרפיים הרשמי של מונטנה מידע גאוגרפי גודלו של קרחון לוגן ונתונים על נסיגתו • United States Geographic Board, Decisions of the United States Geographic Board, P 10
מארקט

האם התכוונתם ל... מארקט (מישיגן) – עיר במישיגן מחוז מארקט (אנ') - מחוז במישיגן מבצע מרקט גארדן
הר לוגן (פירושונים)

האם התכוונתם ל... אוסטרליה הר לוגן (אוסטרליה) – הר במחוז איסאק במדינת קווינסלנד שבאוסטרליה איי הבתולה של ארצות הברית הר לוגן (איי הבתולה של ארצות הברית) – הר במחוז סנט קרואה, באי סנט קרואה, בטריטוריית איי הבתולה של ארצות הברית ארצות הברית הר לוגן (אריזונה) – הר במחוז מוהאבי במדינת אריזונה שבארצות הברית שטח הבר הר לוגן – אזור טבע בראשיתי במדינת אריזונה הר לוגן (קולורדו, פארק) – הר במחוז פארק במדינת קולורדו שבארצות הברית הר לוגן (קולורדו, גרפילד) – הר במחוז גרפילד במדינת קולורדו שבארצות הברית הר לוגן (וירג'יניה המערבית) – הר במחוז ווד במדינת וירג'יניה המערבית שבארצות הברית הר לוגן (מיזורי) – הר במחוז איירון במדינת מיזורי שבארצות הברית הר לוגן (מונטנה) – הר במחוז גליישר בשטח הפארק הלאומי גליישר, במדינת מונטנה שבארצות הברית הר לוגן (אוהיו) – הר במחוז רוס במדינת אוהיו שבארצות הברית הר לוגן (ויומינג) – הר במחוז קמפבל במדינת ויומינג שבארצות הברית הר לוגן המכונה גם פסגת לוגן – הר בהרי בר ריוור, במחוז קשה, במדינת יוטה שבארצות הברית הר לוגן (וושינגטון) – הר במחוז סקאז'יט במדינת וושינגטון שבארצות הברית הר לוגן (אלסקה) – הר במחוז ואלדז-קורדובה במדינת אלסקה שבארצות הברית קנדה הר לוגן – ההר הגבוה ביותר בקנדה, והפסגה השנייה בגובהה באמריקה הצפונית, אחרי הר דאנלי. ההר נמצא בהרי סנט אליאס. הר לוגן ממוקם בפארק והשמורה הלאומיים קלואן שבדרום-מערב טריטוריית יוקון.
הר לוגן (מונטנה)

הר לוגן (באנגלית: Mount Logan) הוא הר ברכס לואיס, בשטח הפארק הלאומי גליישר, על הגבול בין מחוז פלטהד ומחוז גליישר במדינת מונטנה שבארצות הברית. ההר הוא חלק מקו פרשת המים של אמריקה. ההר ממוקם בסמוך מצפון לקרחון לוגן. קרחון רד איגל ממוקם בסמוך ממזרח להר. גובהו של ההר 2,816 מטרים מעל פני הים. ההר מתנשא לגובה של 207 מטרים מעל סביבתו. הר לוגן באתר peakbagger תרשים הנוף הנשקף מהר לוגן באתר peakvisor מפה טופוגרפית תלת־ממדית של אזור הר לוגן הר לוגן באתר summitpost (תיאור ההר, תמונות, מידע למטפסים) הר לוגן באתר peakery (תצלום ההר, מפת אזור ההר, מרחקים לאתרים סמוכים) תחזית מזג אוויר עדכנית ארוכת טווח עבור הר לוגן (לפי גבהים) מידע גאוגרפי
קולומייה (גבינה)

קולומייה (בצרפתית: Coulommiers) היא גבינה רכה מיושנת המגיעה מהקומונה קולומייה במחוז סן ומארן בצרפת. הגבינה עשויה מחלב בקר, ובדרך כלל בעלת צורת דיסק, עם קליפת עובש אכילה של פטריית Penicillium camemberti. כשמכינים אותה כגבינה ארטיזנית (גבינת "בוטיק" בעבודת יד) מחלב לא מפוסטר, היא לרוב תקבל גוון אדמדם בחלקים מקליפת העובש. תקופת היישון כשמכינים את הגבינה מחלב מפוסטר היא כארבעה עד שישה שבועות. אחוז השומן בה הוא כ-40 אחוז. גבינת הקולומייה היא קרובת משפחה פחות מוכרת של הברי, אם כי ייצור הקולומייה החל לפני הברי. היא קטנה יותר מהברי, עבה ממנה וטעמה אגוזי יותר, אך מלבד זאת יש לה מאפיינים דומים - לרבות צבע כשל חמאה ומרקם נימוח. הגבינה מיוצרת לעיתים בייצור בוטיק במחלבות קטנות ולעיתים באופן תעשייתי, אם כי הגרסה התעשייתית עשויה להיות מחלב מפוסטר ולהיות בעלת טעם פחות עמוק מזה המתקבל בגבינה לא מפוסטרת. מכיוון שהיא אינה נכללת בתו התקן AOC, ניתן לייצרה עם חלב מפוסטר ולייצאה לארצות הברית. בשנת 1930 היו 250 יצרני גבינה בקולומייה, שמכרו את תוצרתם למיישני גבינות (affineur) בשוק של קולומייה בכל יום רביעי. עד 1946 ירד מספר יצרני הגבינה עד לשישים. יצרנים אלו הכינו כולם "ברי דה קולומייה" (לפי הגדרה) בגדלים שונים, אך רק מפרט הגודל המסוים - קוטר של 13 עד 15 ס"מ - היה ייחודי לשוק של קולומייה. כיום גבינה זו נודעת בשם "קולומייה". ב-2008 כתבים וחברי מועצה מקומיים, בראשות סגן ראש העיר פרנק ריסטר, השיקו את פרויקט PDO שמטרתו העלאת קרנה של גבינת הקולומייה הייחודית. מדיה וקבצים בנושא קולומייה בוויקישיתוף Cheese.com: Coulommiers גבינת קולומייה, באתר השולחן "Farmers' Weekly Review, 9 June 1966: French Cheese and Fruit". idnc.library.illinois.edu. 1966-06-09. נבדק ב-2014-07-29. ‏Janet Fletcher (2011-08-31). "Try French Brie's little sister, Coulommiers". sfgate.com. נבדק ב-2013-09-13. "PDO for Brie de Coulommiers – Let it Brie?!". cheesesolidarity.wordpress.com. 2011-05-13. נבדק ב-2013-09-13.